לאחר מכן דיברתי עם מנהלת כוח אדם ושאלתי שאלות רבות על האפשרות שלי לעבור לשם. היא אמרה לי: "הדברים כל הזמן משתנים כאן. הדבר החשוב הוא שפשוט תגיעי לכאן כך שיהיה לנו מקום להתחיל". הבנתי למעשה שהיא אומרת לי אותו דבר שאמרה לי מנהלת העריכה - להתקדם קדימה ולהאמין שזה יצליח. כשאני בוחנת זאת ממרחק ועם מה ששמעתי על כך שמתרגלים בניו יורק שקדנים מאוד בטיפוח שלהם, זה נראה באמת כאילו הם פועלים כגוף אחד, מפני ששני אנשים שונים לגמרי אמרו לי את אותו הדבר, שחררי והאמיני.
אחרי שנים ארוכות במשימה לבסס את עצמי כצלמת מקצועית, עם עסק קטן, נוכחות חברתית ומעריצים, עמדתי בפני אתגר חדש - לוותר על הכול ולבטוח בפא שינחה אותי. הרגשתי שהכול נע סביבי במהירות, כמו רכבת נוסעים מהירה שאני צריכה או לעלות או לרדת ממנה. התחלתי לחשוב בקיצוניות; אולי אני לא צריכה להיות כלל ב-EET. בשום מקום לא נאמר שכמתרגלת עלי לעבוד ב-EET. אני יכולה להיות בכל מקום בעולם ולטפח. מדוע אני צריכה לעבוד במשרה שאינה מתאימה למקצוע שלי? והאם באמת אצליח אם לא אהיה מאושרת בתפקיד שלי?
חשבתי שאולי אשוחח עם מנהל המכירות החדש כיצד ייראו המשימות היום יומיות שלי, וכך אוכל ללמוד יותר על השתתפות במכירות. אולי השיחה עמו תעזור לי להגיע להחלטה. השיחה הפכה מהר מאוד לפגישה מחסלת מושגים - לוותר על הקריירה שלי כצלמת, על עבודה במשימה לנשיונל גיאוגרפיק יום אחד, להרים ברמה נוספת את חנות האמנות שלי באינטרנט, כדי שאם אי פעם יהיו לי ילדים, אוכל להישאר כאימא בבית עם הכנסה גמישה. כל מושג, התנגדות או מחשבה שיכולתי לחשוב עליהם, היו נגד הקריירה שלי. האמונה שלו בהצלחה של EET וביכולות שלי הייתה כל כך חזקה ובלתי מעורערת, שזה גרם להחזקות שלי באותו זמן להיראות כל כך חסרות משמעות. הוא אף הצהיר בצורה נועזת כזאת שלעזור לי להחליט להיכנס למכירות זה הדבר הטוב ביותר שהוא יוכל לעשות עבורי ועבור חיי אי פעם.
ביוונית צילום, משמעו לצייר עם אור. כצלמת אני תמיד מחפשת את האור הטוב ביותר - כדי לתפוס את הרגע המושלם בזמן אני מתעוררת מוקדם לזריחה או ממתינה לשעות הזהובות בשקיעה. כשוויתרתי על להיות צלמת, הבנתי שאיני צריכה עוד ללכת לחפש את האור משום שאני הפכתי לאור - הפכתי לתלמידת דאפא - ובמקום זאת אנשים באים לחפש אותי. כשהשתניתי בתוכי פתאום הסביבה שלי השתנתה. הרכבת התחתית ששימשה לי פעם מרחב פרטי ללמוד בו את הפא לטיפוח האישי, השתנתה לסביבה לתיקון הפא בה אנשים מנסים לתקשר איתי; בין אם זו ילדה קטנה שהמשיכה לסקור אותי מלמעלה למטה בוחנת אותי, או זוג שנתקלתי בו ארבע פעמים בשבוע, או צלמת צעירה הזקוקה לעידוד. אפילו אם ניסיתי ללמוד, לא יכולתי משום שאנשים החלו לדבר איתי ואז התקשרו אלי דרך הפייסבוק, לינקדין, אימייל או מסרון. דברים כאלה לא קרו כשהייתי צלמת וכול אלה הפכו הזדמנויות בשבילי להבהיר את האמת.